b'\n_START_ARTICLE_\nLeptopsyllidae\n_START_SECTION_\nUtseende\n_START_PARAGRAPH_\nDisse loppene kan blant annet kjennes p\xc3\xa5 at de har to kraftige, pigglignende b\xc3\xb8rster i pannen og en kam av fire butte pigger langs munnkanten.\n_START_SECTION_\nLiv og utvikling\n_START_PARAGRAPH_\nMange av disse artene lever i reirene til ulike fugler, blant andre svaler, mens andre er knyttet til gnagere.\n_START_SECTION_\nBetydning for mennesker\n_START_PARAGRAPH_\nIngen av artene har mennesket som vert, men husmusloppa er indirekte knyttet til mennesker i og med at vertsarten husmus nesten bare finnes i og ved menneskeboliger.\n_START_SECTION_\nUtbredelse\n_START_PARAGRAPH_\nFamilien forekommer i alle verdensdeler bortsett fra S\xc3\xb8r-Amerika, men h\xc3\xb8rer hjemme p\xc3\xa5 den nordlige halvkulen. De artene som finnes p\xc3\xa5 den s\xc3\xb8rlige halvkulen, er kommet der med mennesker eller dyr som har fulgt mennesket. Dette gjelder s\xc3\xa6rlig husmusloppa (Leptopsylla segnis), som finnes over nesten hele Jorden.'